नॉकआउट दौर के अंतिम दिन तीन जुलाई मंगलवार को पहला मुकाबला स्वीडन और स्विट्जरलैंड से होगा स्वीडन ग्रुप एफ में शीर्ष पर रही थी और केवल जर्मनी से हारी थी वहीं स्विट्जरलैंड अपने ग्रुप में ब्राजील जैसी तगड़ी टीम को ड्रॉ पर रोकने में कामयाब रही थी. इस मैच में भी कड़ा मुकाबला देखे जाने की उम्मीद है. इसी दिन नॉकआउट दौर का अंतिम मुकाबला कोलंबिया और इंग्लैंड के बीच होना है कोलंबिया अपने ग्रुप एच में जापान से हारने के बावजूद अपने ग्रुप के बाकी मैच जीतकर टॉप पर रहने में कामयाब रही. वहीं इंग्लैंड ने भी अपने ग्रुप में दो मैच जीते हालाकि वह बेल्जियम को हरा नहीं सकी लेकिन कोलंबिया इंग्लैंड को कड़ी टक्कर देगी इतना तय है.